《过合江望安乐观》
宋代·吕陶

四十年前曾作诗，为题山观有高碑。宦游奔走过此地，情思光阴非昔时。

北望数峰殊隐隐，南飞一舸尚迟迟。仙家跬步未能到，深愧劳生笼与池。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。